སངས་རྒྱས་དབྱངས་ནི་ལྷོ་དར་གནས་བརྟན་སྡེ་པའི་པཱ་ལིའི་སྐད་ཀྱི་སྡེ་ཚན་གྱི་ཕུལ་དུ་བྱུང་བའི་གཞུང་རྩོམ་པ་པོ་ཞིག་ཡིན།ཁོང་ཕལ་ཆེར་དུས་རབས་ལྔ་པའི་ཕྱེད་དུས་གོང་མའི་མི་ཡིན་པ་དང་།རྒྱ་གར་རྡོ་རྗེ་གདན་ཉེ་འགྲམ་གྱི་བྲམ་ཟེའི་ཁྱིམ་ཏུ་སྐུ་འཁྲུངས་ནས་རྡོ་རྗེ་གདན་དུ་ཡོད་པའི་སི་རི་ལན་ཀའི་མིས་བཞེངས་པའི་དགོན་པ་ཞིག་གི་ནང་དུ་རབ་ཏུ་བྱུང་།རྒྱལ་པོ་མཧཱ་ན་མའི་སྤྱི་ལོ་དུས་སྐབས་སུ་སི་རི་ལན་ཀའི་རྒྱལ་ས་ཨ་ནུ་ར་དྷ་པུ་ལར་ཕེབས་ནས་གཙུག་ལག་ཁང་ཆེན་མོར་གཞུགས་ཏེ་པཱ་ལིའི་ཡི་གེ་སྡེ་སྣོད་གསུམ་དང་སི་རི་ལན་ཀའི་ཡི་གིས་བྲིས་པའི་འགྲེལ་བྱེད་མང་པོར་སྦྱང་པ་མཛད་པ་མ་ཟད་པཱ་ལིའི་ཡི་གེའི་ཐོག་ནས་བསྟན་བཅོས་མང་པོ་བརྩམས།དེ་སྔོན་གནའ་བོའི་སི་རི་ལན་ཀའི་དགེ་འདུན་རྣམས་ཀྱི་སི་རི་ལན་ཀའི་ཡི་གེའི་ཐོག་ནས་འགྲེལ་པ་མི་ཉུང་བ་མཛད་ཡོད་ཀྱང་གནས་བརྟན་སྡེ་པའི་སངས་རྒྱས་ཆོས་ལུགས་དར་ཁྱབ་བྱུང་བའི་རྒྱལ་ཁབ་གཞན་ཏུ་སི་རི་ལན་ཀའི་ཡི་གེ་མི་ཤེས་པར་བརྟེན་ནས་འགྲེལ་པ་དེ་དག་གཙོ་བོ་གཙུག་ལག་ཁང་ཆེན་མོའི་དགོན་པའི་གཞུང་གི་བསྟན་བཅོས་ཚང་མ་རླབས་ཆེའི་འགྲེལ་བྱེད་མཁན་པོ་སངས་རྒྱས་དབྱངས་ཀྱིས་འདུལ་བ་དང་།མདོ་སྡེའི་སྡེ་སྣོད་གི་གཞུང་ལུགས་ཁག་གི་འགྲེལ་བྱེད་དེ་དག་པཱ་ལིའི་ཡི་གེར་བསྒྱུར་བའོ།།སིདྒ་ལའི་ལོ་རྒྱུས་བསྡུས་པ།ཤོག་གྲངས་པར་གསལ་སངས་རྒྱས་དབྱངས་ཀྱིས་གཙུག་ཁང་ཆེན་མོའི་དགོན་པའི་སྲོལ་རྒྱུན་དགོངས་པའི་གཞུང་ལུགས་ལྟར་པཱ་ལིའི་སྡེ་སྣོད་གསུམ་གྱི་གཞུང་ལུགས་རྣམས་ལ་གལ་ཆེའི་འགྲེལ་པ་བྱས་ཡོད།ལྷག་པར་དུ་ཁོངས་གིས་གྲགས་ཅན་གྱི་བསྟན་བཅོས་རྣམ་པར་དག་པའི་ལམ།ཞེས་པ་བརྩམས་ནས་དེར་པཱ་ལིའི་སྡེ་སྣོད་གསུམ་གྱི་གཞུང་དང་དོན་འགྲེལ་རྣམས་ཀྱི་དོན་སྙིང་ལ་ཆ་ཚང་བའི་རྒྱས་བཤད་མཛད་པས་ཁོང་གིས་ལྷོ་དར་གནས་བརྟན་སྡེ་པའི་སངས་རྒྱས་ཆོས་ལུགས་དེ་ཡུན་རིང་དར་ཁྱབ་བྱུང་བར་ཤུགས་རྐྱེན་ཧ་ཅང་ཆེན་པོ་ཐེབས་ཡོད་དོ།།